1.  นโยบายและภาพรวมการประกอบธุรกิจ

    1.  วิสัยทัศน์ วัตถุประสงค์ เป้าหมาย / กลยุทธ์ในการดำเนินงานของบริษัท

บริษัท ไทยสแตนเลย์การไฟฟ้า จำกัด (มหาชน)
เป็นผู้ผลิตอุปกรณ์ส่องสว่างยานยนต์ที่มีคุณภาพระดับสากล
โดยมีเป้าหมายที่จะมุ่งมั่นผลิตสินค้าที่มีคุณภาพและสร้างมูลค่าเพิ่มให้กับสินค้า
โดยที่ให้ความสำคัญและให้คุณค่ากับผู้มีส่วนเกี่ยวข้องกับบริษัทอย่างจริงใจ

นโยบายในการบริหาร คือ ตอบสนองความพอใจของลูกค้าเป็นอันดับหนึ่ง
ด้วยการพัฒนาทุกหน่วยงานทางด้าน คุณภาพ ต้นทุน การจัดส่ง การพัฒนา
ความปลอดภัยและมนุษยสัมพันธ์ โดยการใช้วงจรการวางแผน การปฏิบัติ และการตรวจสอบ

1.2 การเปลี่ยนแปลงและพัฒนาที่สำคัญ

บริษัท ไทยสแตนเลย์การไฟฟ้า จำกัด (มหาชน) จดทะเบียนและจัดตั้งบริษัทเมื่อวันที่ 30 พฤษภาคม
2523 เพื่อดำเนินธุรกิจการผลิต,
นำเข้าและจำหน่ายหลอดไฟและอุปกรณ์ให้แสงสว่างสำหรับยานพาหนะ
โดยเป็นกิจกรรมร่วมทุนไทย-ญี่ปุ่นระหว่าง บริษัท เซ่งง่วนฮง (สิทธิผล) จำกัด (ปัจจุบันคือ บริษัท
สิทธิผล 1919 จำกัด) กับบริษัท สแตนเลย์อิเลคทริค จำกัด ซึ่งเป็นบริษัทฝ่ายญี่ปุ่น ประกอบด้วย
โรงงานหลอดไฟ (Bulb), โรงงานแม่พิมพ์โลหะ (Die&Mold) และโรงงานผลิตโคมไฟ (Lamp)

เมื่อวันที่ 10 พฤษภาคม 2534 บริษัทได้รับอนุญาตจากตลาดหลักทรัพย์แห่งประเทศไทย
สั่งรับหลักทรัพย์ของบริษัท
เป็นหลักทรัพย์จดทะเบียนสามารถทำการซื้อขายหลักทรัพย์ของบริษัทได้ในตลาดหลักทรัพย์ฯ โดยใช้ชื่อ
ย่อ "STANLY" และในปีเดียวกันนี้ บริษัทได้ก่อตั้งศูนย์วิจัยและพัฒนา (Research and
Development Center) โดยได้รับการส่งเสริมการลงทุนจากคณะกรรมการส่งเสริมการลงทุน
เพื่อทำการวิจัยและพัฒนาผลิตภัณฑ์ และในเดือนกรกฎาคม ปี 2536
บริษัทได้จดทะเบียนแปรสภาพเป็นบริษัทมหาชนจำกัด

หลังจากนั้น บริษัทได้มีการร่วมลงทุนเพื่อจัดตั้ง Lao Stanley Co.,Ltd. และ Vietnam
Stanley Electric Co.,Ltd. , PT. Indonesia Stanley Electric และ
มีการซื้อหุ้นสามัญในบริษัท อีโนเวรับเบอร์ (ประเทศไทย) จำกัด (มหาชน), บริษัท ซัมไฮเทค
จำกัด , บริษัท ศิริวิทย์ สแตนเลย์ จำกัด, บริษัท ท็อป ไฮเทค จำกัด และ Lumax Industries
Limited ประเทศอินเดีย นอกจากนี้ยังมีการทำสัญญาความช่วยเหลือทางด้านเทคโนโลยีกับบริษัท
Electro Polymers (PVT) Ltd. ประเทศปากีสถาน และ Unitech Machines Limited
ประเทศอินเดีย ตลอดระยะเวลาที่ผ่านมา บริษัทได้ลงทุนซื้อที่ดินบริเวณรอบบริษัทเพิ่มเติม
เพื่อก่อสร้างโรงงาน การลงทุนในเครื่องจักรและอุปกรณ์ ต่าง ๆ เพื่อรองรับการขยายตัวของธุรกิจ

อุตสาหกรรมยานยนต์ของประเทศไทยมีการพัฒนาและเจริญเติบโตเป็นลำดับ แต่ในช่วงปี 2554 –
2556 มีความผันผวนอย่างมาก โดยปลายปี 2554 เกิดน้ำท่วมหนักในเขตภาคกลาง
กระทบต่อผู้ผลิตยานยนต์และผู้ผลิตชิ้นส่วนส่งผลให้การผลิตหยุดชะงักลง และในปี 2555
จากความต้องการของผู้บริโภคที่กลับมารวมถึงนโยบายรถคันแรกของรัฐบาลกลับมาทำให้มียอดขายและการผลิตรถยนต์สูงเป็นประวัติการณ์
บริษัทในฐานะผู้ผลิตชิ้นส่วนยานยนต์จึงได้รับคำสั่งซื้อจากลูกค้าผู้ผลิตรถยนต์จำนวนมาก
ส่งผลให้ผลดำเนินงานของบริษัทเพิ่มสูงขึ้นมาก และจากการเปิดโรงงานใหม่ (Lamp7)
ที่ผลิตโคมไฟสำหรับรถยนต์ประหยัดพลังงาน (ECO Car)
ซึ่งเป็นยานยนต์ที่มียอดจำหน่ายสูงมีผลต่อการขยายตัวของตลาดยานยนต์

ในปี 2556
อุตสาหกรรมยานยนต์ลดลงอีกครั้งหลังจากส่งมอบรถยนต์จากโครงการรถยนต์คันแรกหมดลง
ความต้องการใช้ยานยนต์ของผู้บริโภค ที่ถูกใช้ล่วงหน้าไปในปี 2555
ทำให้อุตสาหกรรมยานยนต์ชะลอตัวและคาดว่าต่อเนื่องเป็นปี
ผู้ผลิตยานยนต์รวมถึงบริษัทในฐานะผู้ผลิตชิ้นส่วนจึงต้องพยายามอย่างหนักในการรักษาสถานการณ์และผลการดำเนินงาน

สำหรับทางด้านการบริหาร
นับตั้งแต่บริษัทได้จัดตั้งขึ้นจนกระทั่งบริษัทได้เป็นหลักทรัพย์จดทะเบียนในตลาดหลักทรัพย์แห่งประเทศไทยแล้ว
การบริหารงานยังคงอยู่ภายใต้ผู้บริหารชุดเดิมและนโยบายการบริหารไม่มีการเปลี่ยนแปลงไปอย่างมีนัยสำคัญ

1.3 โครงสร้างการถือหุ้นของกลุ่มบริษัท

บริษัทมีการประกอบธุรกิจในบริษัทร่วม รวม 2 บริษัท คือ บริษัท ลาวสแตนเลย์ จำกัด และ บริษัท
เวียตนามสแตนเลย์ อิเลคทริค จำกัด ซึ่งอยู่ในกลุ่มธุรกิจอุปกรณ์ส่องสว่างยานยนต์ทั้งหมด
การดำเนินงานและบริหารจัดการขึ้นอยู่กับการพิจารณาของคณะกรรมการของแต่ละบริษัทโดยยึดหลักตามนโยบายของกลุ่มสแตนเลย์

1.4 ความสัมพันธ์กับกลุ่มธุรกิจของผู้ถือหุ้นใหญ่

กลุ่มผู้ถือหุ้นรายใหญ่ของบริษัท คือ กลุ่มบริษัท สแตนเลย์ อิเล็คทริค จำกัด ประเทศญี่ปุ่น และ
กลุ่มสิทธิผล ซึ่งเป็นกลุ่มผู้ก่อตั้งบริษัทตั้งแต่ก่อนจดทะเบียนในตลาดหลักทรัพย์แห่งประเทศไทย
โดยแต่ละกลุ่มได้ส่งตัวแทนเข้าเป็นกรรมการบริหารงานบริษัท

การดำเนินธุรกิจเป็นไปตามนโยบายของบริษัท โดยสอดคล้องกับนโยบายของกลุ่มบริษัท
สแตนเลย์อิเล็ค

ทริค จำกัด ประเทศญี่ปุ่น

2. ลักษณะการประกอบธุรกิจ

บริษัทดำเนินกิจการเป็นผู้ผลิตและจำหน่ายอุปกรณ์ส่องสว่างยานยนต์ ได้แก่ หลอดไฟยานยนต์
ชุดโคมไฟยานยนต์ และแม่พิมพ์ บริษัทมิได้จัดทำข้อมูลจำแนกตามส่วนงานสำหรับธุรกิจแม่พิมพ์
ซึ่งมีลักษณะแตกต่างจากหลอดไฟและชุดโคมไฟยานยนต์
เนื่องจากยอดขายของส่วนงานดังกล่าวคิดเป็นเพียงร้อยละ 4.05% ของยอดขาย

โครงสร้างรายได้

(งบแสดงเงินลงทุนตามวิธีส่วนได้เสีย)

  --------------------------------- ----------- -------- ----------- -------- ---------- --------
                                    31 มี.ค.              31 มี.ค.              31 มี.ค.    
                                    2557                 2556                 2555       

                                    มูลค่า        %        มูลค่า        %        มูลค่า       %

                                    (ล้านบาท)             (ล้านบาท)             (ล้านบาท)   

  รายได้                                                                                  

  รายได้จากการขายในประเทศ            7,637.36    70.99    8,773.87    74.89    5,665.06   67.20

  รายได้จากการขายต่างประเทศ           2,631.26    24.46    2,561.12    21.86    2,135.93   25.34

  รวมรายได้จากการขาย                 10,268.62   95.45    11,334.99   96.75    7,800.99   92.54

  เงินปันผลรับ                         41.77       0.39     24.30       0.21     63.49      0.75

  กำไรจากอัตราแลกเปลี่ยน               7.02        0.07     20.55       0.18     19.00      0.23

  รายได้อื่น ๆ                         310.38      2.89     201.94      1.72     406.86     4.83

  ส่วนแบ่งผลกำไรจากเงินลงทุนในบริษัทร่วม   130.55      1.21     133.94      1.14     139.72     1.65

  รวมรายได้                          10,758.34   100.00   11,715.72   100.00   8,430.06   100.00
  --------------------------------- ----------- -------- ----------- -------- ---------- --------

2.1 ลักษณะของผลิตภัณฑ์

บริษัท ไทยสแตนเลย์การไฟฟ้า จำกัด (มหาชน)
เป็นผู้ผลิตและจำหน่ายผลิตภัณฑ์ในกลุ่มธุรกิจเดียวกันเป็นส่วนใหญ่ ได้แก่
ธุรกิจอุปกรณ์ส่องสว่างสำหรับรถยนต์ รถจักรยานยนต์ และยานพาหนะอื่น
เพื่อจำหน่ายทั้งในประเทศและต่างประเทศ ซึ่งประกอบด้วยผลิตภัณฑ์ 2 ประเภทคือ
หลอดไฟและโคมไฟยานยนต์ ในส่วนผลิตภัณฑ์อื่น นอกเหนือจากผลิตภัณฑ์หลัก ได้แก่
แม่พิมพ์โลหะที่ใช้ฉีดขึ้นรูปทุกชนิด ซึ่งมีลักษณะแตกต่างจากผลิตภัณฑ์หลักของบริษัท
ลักษณะเป็นการผลิตเพื่อสนับสนุนโรงงานโคมไฟของบริษัท
และรับงานผลิตเพื่อจำหน่ายให้กับผู้ประกอบอุตสาหกรรมอื่นๆ
บริษัทมิได้จัดทำข้อมูลจำแนกตามส่วนงานสำหรับธุรกิจแม่พิมพ์
เนื่องจากยอดขายของส่วนงานดังกล่าวคิดเป็นเพียงร้อยละ 4.05 ของยอดขายรวม

บัตรส่งเสริมการลงทุน

  บริษัทได้รับบัตรส่งเสริมการลงทุนจากคณะกรรมการการส่งเสริมการลงทุนรวมทั้งสิ้น 18 ฉบับดังนี้

(1) ผลิตหลอดไฟสำหรับยานยนต์ (เลขที่ 1038/สอ./2533)

(2) ผลิตโคมไฟ สำหรับยานยนต์ (เลขที่ 1044/2527)

(3) ผลิตแม่พิมพ์ (เลขที่ 1214/สอ./2530)

(4) ผลิตแม่พิมพ์ (เลขที่ 1078/สอ./2533)

(5) ผลิตอุปกรณ์หรือส่วนประกอบของยานพาหนะ (เลขที่ 1279/สอ./2533)

(6) การวิจัยและพัฒนาด้านอุปกรณ์ส่องสว่างยานยนต์ (เลขที่ 1176/2534)

(7) การผลิตแม่พิมพ์ (เลขที่ 1767/2538)

(8) การผลิตอุปกรณ์ส่วนประกอบเครื่องยนต์ เครื่องจักร หรือ เครื่องไฟฟ้า (เลขที่ 5675/2539)

(9) การผลิตหลอดไฟอิเล็กทรอนิกส์ (เลขที่ 1016/2541)

(10) การผลิตชิ้นส่วนพลาสติกพลาสติกจากพลาสติกวิศวกรรม (เลขที่ 1017/2541)

(11) การผลิตอุปกรณ์ส่วนประกอบเครื่องยนต์ เครื่องจักร เครื่องไฟฟ้า (เลขที่ 4290/2541)

(12) การผลิตอุปกรณ์ส่วนประกอบเครื่องยนต์ เครื่องจักร เครื่องไฟฟ้า (เลขที่ 4573/2541)

(13) การผลิตแม่พิมพ์ (เลขที่ 1096/2543)

(14) การออกแบบทางอิเลคทรอนิคส์ (เลขที่ 1294 (2)/2545)

(15) กิจการผลิตแม่พิมพ์และซ่อมแม่พิมพ์ (เลขที่ 1539 (2)/2545 (16)
กิจการผลิตชิ้นส่วนยานพาหนะ (เลขที่ 1545 (2)/2546) (17)
กิจการผลิตโคมไฟสำหรับรถยนต์ประหยัดพลังงานมาตรฐานสากล (เลขที่ 1631 (2)/2555)

  (18) กิจการผลิตแม่พิมพ์ และซ่อมแซมแม่พิมพ์ (เลขที่ 2216(2)/2556)

ปัจจุบัน บริษัทยังคงได้รับสิทธิประโยชน์ทางภาษีจากบัตรส่งเสริมการลงทุนอีก 3 ฉบับ คือฉบับที่ 15
, 17

และ 18 ดังมีรายละเอียด ที่สำคัญดังนี้

1. บัตรส่งเสริมการลงทุน เลขที่ 1539 (2)/2545 ลงวันที่ 30 สิงหาคม 2545
ในกิจการผลิตแม่พิมพ์ (MOLD)

และเครื่องจักรหรืออุปกรณ์สำหรับงานอุตสาหกรรมซ่อมแม่พิมพ์ ประเภท 4.2
กิจการผลิตเครื่องจักรและอุปกรณ์โดยได้รับสิทธิและประโยชน์ที่สำคัญมีดังนี้

1. ได้รับยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติ

2.
ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
100 ของเงินลงทุน ไม่รวมค่าที่ดินและทุนหมุนเวียน มีกำหนดเวลา 8 ปี
นับแต่วันที่เริ่มมีรายได้จากการประกอบกิจการนั้น
กรณีมีผลการดำเนินงานขาดทุนในระหว่างเวลาที่ได้รับยกเว้นภาษีเงินได้นิติบุคคล
ได้รับอนุญาตให้นำผลขาดทุนมาหักออกจากกำไรสุทธิที่เกิดขึ้นภายหลังระยะเวลาได้รับยกเว้นภาษีเงินได้นิติบุคคลเป็นเวลา
5 ปี โดยเลือกหักจากกำไรสุทธิของปีใดปีหนึ่ง หรือหลายปีได้

3. ได้รับยกเว้นไม่ต้องนำเงินปันผลจากกิจการที่ได้รับการส่งเสริม
ซึ่งได้รับยกเว้นภาษีเงินได้นิติบุคคลไปรวมคำนวณเพื่อเสียภาษีเงินได้
ตลอดระยะเวลาที่ได้รับการยกเว้นภาษีเงินได้นิติบุคคล

4.
ได้รับยกเว้นภาษีอากรขาเข้าสำหรับวัตถุดิบและวัสดุจำเป็นที่ต้องนำเข้ามาจากต่างประเทศที่ใช้ในการผลิตเพื่อส่งออกเป็นเวลา
1 ปี นับตั้งแต่วันที่นำเข้าครั้งแรก

2. บัตรส่งเสริมการลงทุน เลขที่ 1631 (2)/2555 ลงวันที่ 22 พฤษภาคม 2555 ในกิจการ
ผลิตโคมไฟสำหรับรถยนต์ประหยัดพลังงานมาตรฐานสากล ประเภท 4.10
กิจการผลิตชิ้นส่วนยานพาหนะ โดยได้รับสิทธิและประโยชน์ที่สำคัญมีดังนี้

1. ได้รับยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติ

2. ได้รับลดหย่อนอากรขาเข้า 90% ของอัตราปกติในการนำเข้าวัตถุดิบหรือวัสดุจำเป็น
ใช้ในการผลิตเพื่อจำหน่ายในประเทศเป็นเวลา 1 ปี นับแต่วันนำเข้าวันแรก
โดยวัตถุดิบและวัสดุจำเป็นนั้น
ต้องไม่เป็นของที่ผลิตในประเทศซึ่งมีคุณภาพใกล้เคียงกับของที่จะนำเข้า
และมีปริมาณเพียงพอที่จะจัดหามาได้ และอยู่ในระยะเวลาและเงื่อนไขที่กรรมการกำหนด

3. ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการ
ส่งเสริมรวมกันไม่เกินร้อยละ 100 ของเงินลงทุน ไม่รวมค่าที่ดินและทุนหมุนเวียน เป็นเวลา 8 ปี
นับแต่วันที่เริ่มมีรายได้จากการประกอบกิจการนั้น
โดยรายได้ที่นำมาคำนวณกำไรสุทธิให้รวมรายได้จากการจำหน่ายของเสียจากกระบวนการผลิตด้วย
หากประกอบกิจการขาดทุนในระหว่างเวลาที่ได้รับยกเว้นภาษีเงินได้นิติบุคคล
สามารถนำผลขาดทุนประจำปีที่เกิดขึ้นไปหักออกจากกำไรสุทธิที่เกิดขึ้นภายหลังระยะเวลาได้รับยกเว้นภาษีเงินได้นิติบุคคลมีกำหนดเวลาไม่เกิน
5 ปี นับแต่วันพ้นกำหนดเวลา โดยเลือกหักจากกำไรสุทธิของปีใดปีหนึ่ง หรือหลายปีได้

4. ได้รับยกเว้นไม่ต้องนำเงินปันผลจากกิจการที่ได้รับการส่งเสริม
ซึ่งได้รับยกเว้นภาษีเงินได้นิติบุคคลไปรวมคำนวณเพื่อเสียภาษีเงินได้
ตลอดระยะเวลาที่ได้รับสิทธิยกเว้นภาษีเงินได้นิติบุคคล

5. ได้รับยกเว้นภาษีอากรขาเข้าสำหรับวัตถุดิบและวัสดุจำเป็นที่ต้องนำเข้ามาจากต่างประเทศ
เพื่อใช้

ในการผลิตเพื่อส่งออกเป็นระยะเวลา 1 ปี นับแต่วันนำเข้าวันแรก

6. ได้รับยกเว้นอากรขาเข้าสำหรับของที่นำเข้ามาเพื่อส่งกลับออกไปเป็นระยะเวลา 1 ปี
นับแต่วันที่

นำเข้าครั้งแรก

3. บัตรส่งเสริมการลงทุน เลขที่ 2216(2)/2556 ลงวันที่ 4 กันยายน 2556 ในกิจการ
ผลิตแม่พิมพ์ และซ่อมแซมแม่พิมพ์ ประเภท 4.2 กิจการผลิตเครื่องจักร อุปกรณ์และชิ้นส่วน
โดยได้รับสิทธิและประโยชน์ที่สำคัญ ดังนี้

1.ได้รับยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติ

2. ได้รับยกเว้นภาษีเงินได้นิติบุคคล
สำหรับกำไรสุทธิที่ได้จากการประกอบกิจการที่ได้รับการส่งเสริม รวมกันไม่เกินร้อยละ 100
ของเงินลงทุน ไม่รวมค่าที่ดินและทุนหมุนเวียน เป็นเวลา 8 ปี
นับแต่วันที่เริ่มมีรายได้จากการประกอบกิจการนั้น

รายได้ที่นำมาคำนวณกำไรสุทธิให้รวมรายได้จากการจำหน่ายผลพลอยได้ ได้แก่ เศษ หรือ
ของเสียจากกระบวนการผลิตด้วย

กรณีที่ประกอบกิจการขาดทุนในระหว่างเวลาที่ได้รับยกเว้นภาษีเงินได้นิติบุคคล
สามารถนำผลขาดทุนประจำปีที่เกิดขึ้นไปหักออกจากกำไรสุทธิที่เกิดขึ้นภายหลังระยะเวลาที่ได้รับยกเว้นภาษีเงินได้นิติบุคคลมีกำหนดเวลาไม่เกิน
5 ปี นับแต่วันพ้นกำหนดเวลา โดยเลือกหักจากกำไรสุทธิปีใดปีหนึ่งหรือหลายปีก็ได้

3.
ได้รับยกเว้นไม่ต้องนำเงินปันผลจากกิจการที่ได้รับการส่งเสริมซึ่งได้รับยกเว้นภาษีเงินได้นิติบุคคล
ไปรวมคำนวณเพื่อเสียภาษีเงินได้ตลอดระยะเวลาที่ได้รับสิทธิยกเว้นภาษีเงินได้นิติบุคคล

4.
ได้รับยกเว้นอากรขาเข้าสำหรับวัตถุดิบและวัสดุจำเป็นที่ต้องนำเข้ามาจากต่างประเทศเพื่อใช้ในการผลิตเพื่อส่งออกเป็นระยะเวลา
1 ปี นับแต่วันนำเข้าวันแรก

5. ได้รับยกเว้นอากรขาเข้าสำหรับของที่นำเข้ามาเพื่อส่งกลับออกไปเป็นระยะเวลา 1 ปี
นับแต่วันที่นำเข้าครั้งแรก

ทั้งนี้บริษัทต้องปฏิบัติตามเงื่อนไขทั่วไป และเงื่อนไขเฉพาะโครงการ ดังนี้

เงื่อนไขทั่วไป

1. ต้องใช้ที่ดินที่ได้รับอนุญาตเพื่อประกอบกิจการที่ได้รับส่งเสริมเท่านั้น

2. ต้องใช้เครื่องจักรที่ได้อนุมัติให้ยกเว้นหรือลดหย่อนอากรขาเข้าเฉพาะในกิจการตามบัตรส่งเสริม

3. วัตถุดิบหรือวัสดุจำเป็นจะต้องใช้เฉพาะในกิจการที่ได้รับการส่งเสริมเท่านั้น
และต้องยื่นรายการเพื่อขออนุมัติการนำเข้าวัตถุดิบหรือวัสดุจำเป็นก่อนการนำเข้าไม่น้อยกว่า 2
เดือน

4. ต้องจัดทำบัญชีรายรับ-รายจ่ายสำหรับกิจการที่ได้รับการส่งเสริมแยกต่างหากจากกิจการส่วนอื่น
เพื่อประโยชน์ในการคำนวณกำไรสุทธิที่ได้รับยกเว้นภาษีเงินได้นิติบุคคล

5. วัตถุดิบและวัสดุจำเป็นจะต้องใช้ในการผลิต ผสม
หรือประกอบผลิตภัณฑ์เฉพาะที่ใช้ในการส่งออกและเฉพาะกิจการที่ได้รับการส่งเสริม

6. ต้องจัดให้มีและใช้ระบบป้องกัน ควบคุมมิให้เกิดผลเสียหายต่อคุณภาพสิ่งแวดล้อม
หรือก่อให้เกิดอันตรายหรือความเดือนร้อนรำคาญแก่ผู้อยู่ข้างเคียง

7. คุณภาพของผลิตภัณฑ์ที่ผลิตหรือประกอบได้ จะต้องเป็นไปตามมาตรฐานสากล

เงื่อนไขเฉพาะโครงการ

1. เครื่องจักรที่ใช้ในกิจการที่ได้รับการส่งเสริมต้องเป็นเครื่องจักรใหม่
จะต้องนำเข้ามาภายในวันที่ 4 มีนาคม 2559

2. ต้องดำเนินการให้แล้วเสร็จพร้อมที่จะเปิดดำเนินการภายใน 36 เดือนนับแต่วันออกบัตรส่งเสริม

3. ต้องดำเนินการตามสาระสำคัญของโครงการที่ได้รับการส่งเสริม ในเรื่อง ดังต่อไปนี้

3.1 ชนิดผลิตภัณฑ์ แม่พิมพ์ และซ่อมแซมแม่พิมพ์

3.2 ขนาดของกิจการ มีกำลังผลิตแม่พิมพ์ ปีละประมาณ 100 ชุด และ ซ่อมแซมแม่พิมพ์
ปีละประมาณ

50 ชุด(เวลาทำงาน 16 ชั่วโมง / วัน : 300 วัน / ปี ) ผลพลอยได้ ได้แก่
เศษหรือของเสียจากกระบวนการ

ผลิต

4. ต้องมีขนาดการลงทุน (ไม่รวมค่าที่ดินและทุนหมุนเวียน) ไม่น้อยกว่า 1 ล้านบาท

5. ภาษีเงินได้นิติบุคคลที่ได้รับยกเว้นมีมูลค่าไม่เกิน 190,000,000 บาท

2.2 การตลาดและการแข่งขัน

ก. การทำตลาดของผลิตภัณฑ์

เนื่องจากสภาพการแข่งขันในอุตสาหกรรมส่องสว่างยานยนต์มีการแข่งขันค่อนข้างต่ำ ดังนั้นกลยุทธ
ในการแข่งขันของบริษัท คือ พยายามที่จะผลิตสินค้าทุกชนิดให้มีคุณภาพสูงด้วยราคาที่สมเหตุสมผล
การกำหนดราคาจะคิดจากต้นทุนการผลิตบวกกำไรมาตรฐาน
นอกจากนี้บริษัทยังมีนโยบายที่จะขยายสายผลิตภัณฑ์อื่น ๆ
ที่เกี่ยวกับยานยนต์เพิ่มขึ้นให้สอดคล้องกับความต้องการของตลาด

ลักษณะลูกค้าที่ซื้อผลิตภัณฑ์ของบริษัท คือ ผู้ผลิตและจำหน่ายรถจักรยานยนต์ และรถยนต์
(รถยนต์นั่งส่วนบุคคล และรถยนต์เชิงพาณิชย์) นอกจากนี้ยังขายผ่านตัวแทน คือ บริษัท สิทธิผล
1919 จำกัด สำหรับผลิตภัณฑ์ ประเภทอะไหล่
ซึ่งบริษัทมิได้มีการจ่ายค่าตอบแทนอื่นใดให้กับตัวแทนจำหน่าย

การจำหน่ายและช่องทางการจัดจำหน่าย และลักษณะของลูกค้า

1. การจำหน่ายในประเทศ มีการจัดจำหน่าย 2 ทางดังนี้

1.1 จำหน่ายให้กับโรงงานประกอบรถยนต์ (Original Equipment Market) โดยตรง

สำหรับการผลิตและเป็นอะไหล่ในส่วนงานบริการของผู้ประกอบรถยนต์

1.2 จำหน่ายให้กับผู้ประกอบกิจการอะไหล่ (Replacement Equipment Market) โดย

ผลิตภัณฑ์สำหรับตลาดนี้จะเป็นประเภทที่ใช้เปลี่ยนเพื่อทดแทนของเดิม โดยจะขายผ่าน

ตัวแทน คือ บริษัท สิทธิผล 1919 จำกัด

2. การจำหน่ายในต่างประเทศ มีการจัดจำหน่าย 2 ทางดังนี้

2.1 จำหน่ายให้กับโรงงานประกอบรถยนต์ (Original Equipment Market)
โดยตรงสำหรับผลิต และ

เป็นอะไหล่ในส่วนงานบริการของผู้ประกอบรถยนต์

2.2 จำหน่ายไปยังบริษัทฯในกลุ่มสแตนเลย์ เพื่อนำไปจำหน่ายให้กับโรงงานประกอบในประเทศนั้น
ๆ

ทั้งนี้ เพื่อให้บริษัทดังกล่าวจัดเก็บ STOCK และตรวจสอบคุณภาพของสินค้า รวมทั้งทยอยจัดส่ง

ให้แก่โรงงานประกอบในประเทศนั้น ๆ ตาม ORDER โดยทั่วไปจะเป็นลักษณะของการขายสินค้า

  ในลักษณะ SINGLE SOURCE โดยจะผลิตชิ้นส่วนที่บริษัท เพียงแห่งเดียว และส่งไปจำหน่ายใน
  ต่างประเทศ ทั่วโลกเพื่อให้มีขอบ เขตการผลิตที่สูง
  และสามารถควบคุมต้นทุนการผลิตได้ดีหรือในแง่ วัตถุดิบที่มีการใช้น้อยในบางบริษัท
  และไม่คุ้มที่จะสั่งตรงจากผู้ผลิต อาจมีการสั่งซื้อจากบริษัท

ไทยสแตนเลย์ในบางโอกาส ปัจจุบัน

บริษัทมีสัดส่วนการจำหน่ายในประเทศ ประมาณร้อยละ 74 และ
สัดส่วนการจำหน่ายในตลาดต่างประเทศประมาณร้อยละ 26 ของยอดขายทั้งหมด
โดยจำหน่ายให้กับกลุ่มลูกค้าในแถบเอเชีย ยุโรป และสหรัฐอเมริกา

ข. สภาพการการแข่งขัน

บริษัทมีนโยบายด้านการแข่งขัน โดยปฏิบัติภายใต้กรอบกติกาการแข่งขันที่ดี ไม่กระทำการใดๆ
อันเป็นการผูกขาด หรือ ลดการแข่งขัน หรือ จำกัดการแข่งขันทางการค้า

อุตสาหกรรมการผลิตอุปกรณ์ส่องสว่างยานยนต์
ซึ่งเป็นอุตสาหกรรมของบริษัทนั้นถือว่าเป็นอุตสาหกรรมที่มีภาวะการแข่งขันต่ำ และมีผู้ผลิตน้อยราย
ซึ่งถ้าพิจารณาโดยสังเขปแล้วจะมีผู้ผลิตเพียง 3 รายเท่านั้น คือบริษัท ไทยสแตนเลย์การไฟฟ้า
จำกัด (มหาชน) , บริษัท ไทยโคะอิโต จำกัด และ บริษัท อิจิโกห์ อินดัสตรีย์ (ไทยแลนด์)
ถือเป็นผู้ผลิตให้กับทั้งระบบในประเทศไทย รวมทั้งอุตสาหกรรมของบริษัทฯ
เป็นอุตสาหกรรมครบวงจรภายในนับตั้งแต่ การวิจัยและพัฒนา การออกแบบ การผลิตแม่พิมพ์
การผลิตหลอดไฟและชิ้นส่วนด้วยตัวเอง รวมถึงการประกอบเป็นสินค้าสำเร็จรูป
และการประกันคุณภาพสินค้า กับทั้งบริษัทเป็นบริษัทจดทะเบียนในตลาดหลักทรัพย์แห่งประเทศไทย
จึงได้เปรียบอย่างมากในการระดมทุนที่มีต้นทุนต่ำกว่า

นอกจากนี้ อุตสาหกรรมการผลิตอุปกรณ์ส่องสว่างยานยนต์
ยังถือเป็นอุตสาหกรรมที่ยากต่อการเข้ามาประกอบการสำหรับผู้ประกอบการรายใหม่
เพราะเนื่องจาก

1) ต้องใช้เงินทุนเป็นจำนวนมาก เพราะเนื่องจากเครื่องมือเครื่องจักร
และเครื่องทดสอบมีราคาที่แพงมาก 2) บุคคลากรต้องใช้เวลาฝึกฝน และลงทุนเป็นจำนวนมาก

  3) ใช้เทคโนโลยีเฉพาะ ซึ่งแตกต่างจากอุตสาหกรรมอื่น ๆ อย่างชัดเจน
  รวมถึงต้องปฏิบัติตามมาตรฐาน

  ความปลอดภัยที่เข้มงวดของแต่ละประเทศ

  4) เนื่องจากบริษัทเป็นบริษัทร่วมทุนกับบริษัท สแตนเลย์ อิเลคทริค ประเทศญี่ปุ่น
  จึงได้รับการถ่ายทอด

  เทคโนโลยี และประสบการณ์ จึงได้รับความเชื่อถือจากผู้ผลิตยานยนต์

เนื่องจากในอุตสาหกรรมนี้ มีผู้ผลิตน้อยรายจึงทำให้บริษัทมีอำนาจต่อรองกับลูกค้าในระดับหนึ่ง
แต่อย่างไรก็ดี วิถีของการค้าจะยึดหลักแห่งความจริงเป็นหลักในระหว่างลูกค้ากับบริษัท
โดยการพิจารณาจากต้นทุนที่แท้จริงบวกกับกำไรมาตรฐานเป็นฐานในการพิจารณา

ในส่วนอำนาจต่อรองกับผู้จำหน่ายวัตถุดิบ
ถึงแม้ว่าอุตสาหกรรมนี้จะมีผู้ผลิตน้อยรายแต่ในทางตรงข้ามกลับมีผู้จำหน่ายวัตถุดิบมากราย
บริษัทจึงใช้นโยบายในการไม่ผูกขาดกับผู้ผลิตหรือจำหน่ายวัตถุดิบเพียงรายใดรายหนึ่งเท่านั้น
เพื่อสร้างอำนาจต่อรองให้ได้ต้นทุนที่ต่ำที่สุด

สำหรับอุตสาหกรรมยานยนต์
ถือเป็นหนึ่งในอุตสาหกรรมที่มีความสำคัญต่อการพัฒนาประเทศอย่างยิ่งและมีโครงสร้างเกี่ยวเนื่องกับอุตสาหกรรมต่อเนื่องอย่างมาก
นับตั้งแต่อุตสาหกรรมพื้นฐาน เช่น เหล็ก พลาสติก ยาง แก้ว หนังสัตว์
ไปจนถึงอุตสาหกรรมการผลิตชิ้นส่วนในระดับต่าง ๆ
จนกระทั่งเป็นชิ้นส่วนยานยนต์ในระดับสุดท้ายแล้ว จึงนำมาประกอบเป็นยานยนต์

ซึ่งตลอด 10 ปีที่ผ่านมา ประเทศไทยมีการพัฒนาในอุตสาหกรรมนี้อย่างมาก
และถือว่าเป็นผู้ผลิตยานยนต์ และชิ้นส่วนยานยนต์ที่ใหญ่ที่สุดในกลุ่ม ASEAN
การเจริญเติบโตของอุตสาหกรรม ตามประเภทของยานยนต์ คือ รถยนต์ (MOTOR CAR)
และจักรยานยนต์ (MOTOCYCLE) ตลอด 10 ปีที่ผ่านมาเป็น ดังนี้

หมายเหตุ
ในส่วนของรถจักรยานยนต์ไม่ได้ทำกราฟแสดงให้เห็นเนื่องจากยอดผลิตและยอดขายไม่ต่างกันมากนัก

ในปี 2556 อุตสาหกรรมการยานยนต์ ช่วงครึ่งแรกของปีมีการผลิตสูงอย่างต่อเนื่อง
เพื่อส่งมอบรถยนต์จากโครงการรถยนต์คันแรกของรัฐบาล หลังจากโครงการนี้สิ้นสุดลง
ในช่วงครึ่งปีหลัง การผลิตและจำหน่ายยานยนต์ลดลงอย่างมาก และต่อเนื่องจนถึงช่วงต้นปี 2557

สำหรับอุตสาหกรรมของบริษัทฯ
เป็นอุตสาหกรรมที่รวมอยู่ในกลุ่มชิ้นส่วนยานยนต์ในระดับสุดท้ายซึ่งจะผลิตสินค้าจำหน่ายให้กับผู้ผลิตรถยนต์
(OEM MARKET) โดยตรงเป็นส่วนใหญ่ ซึ่งอาจมีบางส่วนจำหน่ายให้กับตลาดทดแทน(REPLACEMENT
MARKET) ดังนั้นการเจริญเติบโตตลอด 10 ปี ที่ผ่านมา
จึงเป็นไปในทิศทางเดียวกันกับการเจริญเติบโตของอุตสาหกรรมยานยนต์ในประเทศ

  2.3 การจัดหาผลิตภัณฑ์และบริการ ก. การผลิต และข้อมูลเกี่ยวกับวัตถุดิบ

  การผลิต บริษัทแบ่งโรงงานผลิตผลิตภัณฑ์ ดังนี้

1. โรงงานผลิตหลอดไฟ จำนวน 1 โรงงาน กำลังการผลิตประมาณ 113 ล้านหลอดต่อปี
ผลิตตามคำสั่งซื้อของลูกค้าและโอนใช้ภายในโดยส่งให้โรงงานผลิตโคมไฟ 2. โรงงานผลิตโคมไฟ
จำนวน 5 โรงงาน กำลังการผลิตประมาณ 40 ล้านชิ้นต่อปี ผลิตตามคำสั่งซื้อของลูกค้า 3.
โรงงานแม่พิมพ์ จำนวน 1 โรงงาน กำลังการผลิตประมาณ 400 ชุดต่อปี
ผลิตตามคำสั่งซื้อของลูกค้าและผลิตเพื่อสนับสนุนการผลิตในโรงงานโคมไฟ

ปัจจุบันวัตถุดิบที่ใช้ในการผลิต ประมาณร้อยละ 64 มาจากแหล่งวัตถุดิบในประเทศ และอีก

ประมาณร้อยละ 36
นำเข้าจากต่างประเทศซึ่งมีราคาเปลี่ยนแปลงไม่มากนักโดยสัดส่วนการซื้อวัตถุดิบในประเทศ

และต่างประเทศ ในช่วง 3 ปี ที่ผ่านมามีดังนี้

หน่วย : ล้านบาท

  -------------- ----------- -------- ---------- -------- ---------- --------
  แหล่งที่มา        31 มี.ค.              31                  31 มี.ค.    
                 2557                 มี.ค.2556            2555       

                 จำนวนเงิน    %        จำนวนเงิน   %        จำนวนเงิน   %

  ในประเทศ       2,069.87    64.36    3,219.36   80.50    2,573.51   69.53

  ต่างประเทศ      1,146.36    35.64    779.66     19.50    1,127.54   30.47

  รวม            3,216.23    100.00   3,999.02   100.00   3,701.05   100.00
  -------------- ----------- -------- ---------- -------- ---------- --------

วัตถุดิบที่นำเข้าส่วนใหญ่จะซื้อจากบริษัท สแตนเลย์อิเลคทริค จำกัด
และบริษัทในกลุ่มสแตนเลย์เนื่องจาก 1. เป็นสินค้าที่มีลักษณะเฉพาะ
ที่ผลิตจากแหล่งผลิตเดียวในปริมาณมากเพื่อลดต้นทุน
หรือไม่คุ้มกับการลงทุนที่จะทำการผลิตขึ้นเองในประเทศไทย
เพราะเนื่องจากยอดการสั่งซื้อมีในระดับต่ำ

2. เป็นสินค้าที่ต้องการยอด การสั่งซื้อ ในปริมาณครั้งละมาก ๆ
แต่เนื่องจากความต้องการในประเทศไทยยังไม่มากและในบางครั้งการสั่งซื้อในปริมาณน้อยจะทำให้มีต้นทุนวัตถุดิบที่สูงขึ้น
บริษัทจึงทำการซื้อแบ่งจากยอดสั่งซื้อจากบริษัทสแตนเลย์อิเลคทริค เพื่อลดต้นทุนการจัดซื้อ
และลดความเสี่ยงด้านการ STOCK วัตถุดิบเป็นเวลานาน

3. เป็นสินค้า SINGLE SOURCER ซึ่งเป็นการผลิตสินค้าในระบบความร่วมมือของกลุ่มสแตนเลย์
ในการผลิตสินค้าจากแหล่งผลิตเดียวในปริมาณมาก เพื่อให้มีราคาต่อหน่วยถูกลง
และขายให้กับบริษัทในเครือทั่วโลก โดยทั่วไปแล้ว การซื้อขายสินค้าจาก บริษัท สแตนเลย์
อิเลคทริค
และบริษัทในกลุ่มสแตนเลย์จะมิได้บวกกำไรมากแต่จะคิดจากต้นทุนสินค้าบวกค่าใช้จ่ายในการดำเนินการเป็นหลักเท่านั้นและสินค้าใดถ้าบริษัทสามารถจัดซื้อได้เอง
และเกิดประโยชน์มากกว่า บริษัทสามารถที่จะตัดสินใจสั่งซื้อของได้เอง และมิได้มีข้อผูกพันใด ๆ

ข. ผลกระทบต่อสิ่งแวดล้อม

บริษัทคำนึงถึงผลกระทบต่อสิ่งแวดล้อมในทุกขั้นตอนการผลิต และหาวิธีป้องกัน
หรือกำจัดเพื่อไม่ให้มีผลกระทบออกไปภายนอกบริษัท เช่น
กระบวนการผลิตที่เกี่ยวกับการพ่นสีเคลือบผิว บริษัทได้จัดทำระบบม่านน้ำเพื่อดักฝุ่นละออง
และผ่านกระบวนการกำจัดให้กลายเป็นกากสี (Paint Sludge)
และมอบหมายให้เฉพาะบริษัทที่ได้รับอนุญาตตามกฎหมายและระเบียบที่เกี่ยวข้องให้ประกอบธุรกิจการให้บริการเกี่ยวกับการกำจัดของเสีย
เป็นผู้ดำเนินการเกี่ยวกับการกำจัดและบำบัดของเสียให้กับบริษัท

ปัจจุบัน บริษัทได้จัดสร้างโรงบำบัดน้ำเสียแบบระบบรวม
โดยน้ำเสียจากทุกโรงงานผลิตจะถูกส่งมาบำบัด ซึ่งจากการตรวจวัดค่าน้ำ ได้มาตรฐาน
สามารถนำกลับไปใช้ใหม่ในกระบวนการผลิต และใช้ในกิจกรรมอื่น เช่น ห้องน้ำ (ชักโครก)
และรดน้ำต้นไม้ อีกทั้ง โรงงาน Lamp7 ได้นำไปใช้ในกระบวนการผลิตพ่นสี สำหรับโรงงานผลิตอื่น
ๆ อยู่ในระหว่างปรับเพื่อนำน้ำบำบัดนี้เข้าไปใช้

เพราะฉะนั้นจึงถือได้ว่าไม่มีการปล่อยมลภาวะใดๆ มายังภายนอก และไม่มีผลกระทบต่อสิ่งแวดล้อม

บริษัทฯ ได้มีการจัดทำระบบการจัดการด้านสิ่งแวดล้อม ISO14001
ขึ้นจนได้รับการรับรองระบบการจัดการสิ่งแวดล้อม (ISO 14001)
ซึ่งจะมีการตรวจติดตามด้านมลภาวะต่าง ๆ ทั้งภายในจากคณะกรรมการด้านสิ่งแวดล้อม
และจากผู้เชี่ยวชาญภายนอกเป็นประจำทุกๆ ปี ซึ่งผลการตรวจติดตามเป็นไปตามมาตรฐานสากล
นอกจากนี้บริษัทยังมุ่งมั่นที่จะพัฒนาผลิตภัณฑ์ให้เป็นมิตรกับสิ่งแวดล้อม
โดยพยายามให้วัตถุดิบปราศจากสารอันตราย เช่น ปรอท ตะกั่ว
โดยใช้สารทดแทนโดยที่ยังคงคุณสมบัติที่จำเป็นไว้ได้

นอกจากนี้บริษัทยังได้จัดให้มีโครงการสร้างพื้นที่สีเขียวในบริษัท
โดยจัดให้มีกิจกรรมปลูกต้นไม้ในวันทำงานสุดท้ายของปี
ซึ่งเป็นการส่งเสริมให้มีพื้นที่สีเขียวในบริษัทและสร้างนิสัยการให้ความสำคัญด้านสิ่งแวดล้อมแก่พนักงานบริษัท

2.4 งานที่ยังไม่ได้ส่งมอบ

- ไม่มี -

3. ปัจจัยความเสี่ยง

นโยบายบริหารความเสี่ยง บริษัทฯ
ต้องประกันความปลอดภัยของชีวิตและร่างกายของพนักงานโดยถือว่ามีความสำคัญลำดับสูงสุด
และต้องดูแลสินทรัพย์ดำเนินการและ ดำเนินมาตรการต่อความเสี่ยง
โดยร่วมมือกับองค์กรท้องถิ่นและหน่วยงานราชการ ตลอดจนสร้างสายสัมพันธ์กับต่างกิจการ
รวมทั้งนำเสนอข้อมูลที่จำเป็นและเพียงพอต่อการดำเนินมาตรการต่อความเสี่ยง

บริษัท กำหนดโครงสร้างระบบบริหารความเสี่ยง ดังนี้

- กำหนดผู้บริหารผู้รับผิดชอบควบคุมกำกับดูแลบริหารความเสี่ยง

- จัดให้มีคณะกรรมการบริหารความเสี่ยงในระดับจัดการ
โดยมีประธานกรรมการบริหารเป็นประธานคณะกรรมการ
เพื่อดำเนินการตอบสนองต่อความเสี่ยงและวิกฤต ตระเตรียมความพร้อมของระบบบริหารสารสนเทศ
(ด้านความมั่นคงปลอดภัย) ดำเนินกิจกรรมทางสังคม พิจารณาป้องกันปัญหาซ้ำ
รวมทั้งพิจารณาการร่างและทวนสอบนโยบายบริหารความเสี่ยง
และรายงานผลดำเนินการดังกล่าวต่อคณะกรรมการบริหารของบริษัท

คณะกรรมการบริหารความเสี่ยงได้จัดทำคู่มือควบคุมความเสี่ยงเพื่อกำหนดวิธีควบคุมสภาพความเสี่ยงทั้งหมดที่คาดว่าจะมีผลกระทบต่อการดำเนินงานของบริษัท
รวมทั้งความเสี่ยงที่เกิดจากการประพฤติมิชอบของบุคคลในบริษัท
เพื่อทำให้สามารถรองรับความเสี่ยงต่างๆ รวมทั้งวิกฤตการณ์ ได้อย่างรวดเร็ว
และกำหนดให้มีการทวนสอบสภาพของข้อกำหนดการควบคุมดังกล่าวทุกปี

มีการจัดตั้งกองอำนวยการควบคุมภัยพิบัติ ( BCP ) กรณีเกิดวิกฤต
ตามพิจารณาเห็นชอบของคณะกรรมการบริหารความเสี่ยง
ทำหน้าที่ตอบสนองแบบรวมศูนย์ต่อวิกฤตการณ์เพื่อให้สามารถดำเนินกิจการต่อไปได้ และ
เชื่อมโยงข้อมูลด้านบริหารจัดการความเสี่ยงกับ บริษัท สแตนเลย์อิเลคทริค จำกัด ประเทศญี่ปุ่น

บริษัท ได้ทำการทบทวนปรับปรุงเพิ่มเติมข้อกำหนดบริหารความเสี่ยงของบริษัท
เพื่อให้การปฏิบัติหน้าที่รับผิดชอบในการส่งมอบงานแก่ลูกค้าสามารถดำเนินการได้อย่างสมบูรณ์และสามารถดำเนินธุรกิจได้อย่างต่อเนื่อง
โดยมีการคาดคะเนถึงความเสี่ยงที่บริษัทเผชิญอยู่อย่างเป็นรูปธรรม
มีการกำหนดมาตรการเพื่อป้องกันความสูญเสียอันเนื่องมาจากความเสี่ยงดังกล่าว
รวมถึงการประกันความปลอดภัยในกรณีที่เกิดวิกฤตการณ์ขึ้น
และดำเนินการมาตรการจัดการภายหลังเพื่อจำกัดความสูญเสียให้อยู่ในวงแคบที่สุด
โดยได้ดำเนินการจำลองสถานการณ์วิกฤตการณ์น้ำท่วม
เริ่มตั้งแต่การดำเนินการของผู้บริหารที่รับผิดชอบกำกับดูแลความเสี่ยง
การดำเนินการของคณะกรรมการบริหารความเสี่ยง จนถึงการจัดตั้งกองอำนวยการควบคุมภัยพิบัติ
และการดำเนินการต่างๆ จนถึงระดับการเข้าสู่ภาวะปกติ เพื่อให้ทุกส่วนงานเข้าใจบทบาท หน้าที่
และนำผลการจำลองดังกล่าวมาปรับปรุงแผนการจัดการความเสี่ยงของแต่ละหน่วยงานให้สอดคล้องกัน
โดยได้รับความร่วมมือจาก บริษัท สแตนเลย์อิเลคทริคจำกัด ประเทศญี่ปุ่น
ให้คำแนะนำและร่วมสังเกตุการณ์การซ้อมจำลองสถานการณ์ดังกล่าวด้วย

นอกจากมาตรการดังกล่าวแล้ว ในส่วนหน่วยงานต่างๆ ที่รับผิดชอบควบคุมความเสี่ยงนั้นๆ
ได้จัดทำข้อกำหนดและมาตรการในกรณีที่เกิดวิกฤต เช่นอัคคีภัย, สารเคมีรั่วไหล
รวมทั้งจัดทำแผนการฝึกอบรม การจำลองสถานการณ์ การประเมินผล การจัดทำบันทึก
และการตรวจสอบความปลอดภัยในสถานที่ปฏิบัติงาน และ ได้จัดตั้งทีม TOP GUN
และทำการฝึกอบรมเป็นกรณีพิเศษ
เพื่อเป็นทีมเสริมในการช่วยป้องกันและระงับอัคคีภัยเบื้องต้นเพื่อลดความเสียหายที่อาจเกิดขึ้น

จากการประเมินความเสี่ยงของบริษัท
ด้านการประกอบธุรกิจบริษัทไม่มีความเสี่ยงที่มีผลอย่างเป็นนัยสำคัญต่อการดำเนินธุรกิจของบริษัท
หรือความเสี่ยงต่อการลงทุนของผู้ถือหลักทรัพย์ คงมีเพียงความเสี่ยงสำหรับการประกอบธุรกิจทั่วไป
ซึ่งอยู่ในระดับปานกลาง กล่าวคือ สามารถลดความเสี่ยงได้ โดยใช้ค่าใช้จ่ายในการป้องกัน
ซึ่งจะต้องพิจารณาอย่างรอบคอบ
ในการใช้งบประมาณและจะต้องมีมาตรการเพื่อลดความเสี่ยงภายในเวลาที่กำหนดได้แก่

1.ความเสี่ยงจากปัญหาด้านเศรษฐกิจ และการเมืองภายในประเทศที่ยังไม่มั่นคง

บริษัท ได้จัดตั้งสำนักกลยุทธ์เพื่อเพิ่มผลประกอบการ
เพื่อศึกษาแนวทางในการลดต้นทุนการผลิตรวมทั้งพิจารณาสภาพแวดล้อม และ สภาวะธุรกิจ
เพื่อกำหนดมาตรการดำเนินการต่างๆ เพื่อรักษาอัตรากำไรของบริษัท
โดยจัดให้มีการประชุมของผู้บริหารและทำบอร์ดรายงานข้อมูลข่าวสารและติดตามทุกสัปดาห์

2.ความเสี่ยงจากอัตราแลกเปลี่ยนเงินตราต่างประเทศและจากสินเชื่อ

ความเสี่ยงจากอัตราแลกเปลี่ยนเงินตราต่างประเทศ
เกิดจากการนำเข้าวัตถุดิบจากต่างประเทศและการส่งออกสินค้า
โดยปกติรายการดังกล่าวจะมีเงื่อนไขทางการค้าเป็นระยะสั้น ประมาณ 1 - 2 เดือน
รายการค้าที่เป็นเงินตราต่างประเทศส่วนใหญ่เป็นสกุลเงินเยนญี่ปุ่น และ ดอลล่าร์สหรัฐ บริษัท ฯ
ป้องกันความเสี่ยงจากอัตราแลกเปลี่ยนที่เกิดขึ้นโดยการทำสัญญาซื้อขายเงินตราต่างประเทศล่วงหน้า

คณะกรรมการบริหารจะเป็นผู้พิจารณาระดับความเสี่ยงที่รับได้ตามประเภทรายการและของคู่ค้า
นโยบายในการทำสัญญาซื้อขายเงินตราต่างประเทศล่วงหน้ายังคงใช้นโยบายเดิม กล่าวคือ
ป้องกันความเสี่ยงในอัตราร้อยละ 50 ของยอดหนี้สินที่เป็นเงินตราต่างประเทศสุทธิ
โดยสัญญาดังกล่าวจะทำกับธนาคาร ซึ่งเป็นธนาคารหลักของบริษัท เท่านั้น และ บริษัท
จะไม่ทำรายการค้าเครื่องมือทางการเงินที่เป็นการเก็งกำไร

ความเสี่ยงจากสินเชื่อ บริษัท ไม่มีความเสี่ยงจากการกระจุกตัวของสินเชื่อที่มีนัยสำคัญ บริษัท
ได้ทำสัญญาเกี่ยวกับตราสารอนุพันธ์ และฝากเงินสดไว้กับสถาบันการเงินที่น่าเชื่อถือ

3. ความเสี่ยงจากแนวโน้มการขึ้นราคาของวัตถุดิบและขาดแคลนผู้ผลิตวัตถุดิบ

บริษัท ใช้นโยบายในการไม่ผูกขาดกับผู้ผลิตหรือจำหน่ายวัตถุดิบเพียงรายใดรายหนึ่ง
เนื่องจากมีผู้จำหน่ายวัตถุดิบมากรายแต่มีผู้ใช้วัตถุดิบในเกรดนี้น้อยราย ทำให้บริษัท
สามารถเลือกสั่งซื้อวัตถุดิบจากผู้ผลิตที่มีความมั่นคง มีความสามารถในการดำเนินธุรกิจ อีกทั้งบริษัท
มีสถานะทางการเงินที่มั่นคง
ซึ่งปัจจัยเหล่านี้สามารถที่จะนำมาใช้เพื่อเป็นการสร้างอำนาจการต่อรองกับผู้จำหน่ายวัตถุดิบได้เป็นอย่างดี

4. ทรัพย์สินที่ใช้ในการประกอบธุรกิจ

4.1 ลักษณะสำคัญของสินทรัพย์ถาวรหลักที่บริษัทใช้ในการประกอบธุรกิจ

+----------------------------+--------------+------------+------------+
| ประเภททรัพย์สิน               | ลักษณะกรรมสิทธิ์ | มูลค่า       | ภาระผูกพัน   |
|                            |              | (ล้านบาท)   |            |
+----------------------------+--------------+------------+------------+
| 1. ที่ดิน รวมเนื้อที่ 197 ไร่ 03   | เป็นเจ้าของ    | 1,209.45   | ไ          |
| งาน 94.2                   |              |            | ม่มีภาระผูกพัน |
|                            |              |            |            |
| ตารางวา                    |              |            |            |
+----------------------------+--------------+------------+------------+
| 2. อาคารสำนักงาน สุทธิ        | เป็นเจ้าของ    | 197.13     | ไ          |
|                            |              |            | ม่มีภาระผูกพัน |
+----------------------------+--------------+------------+------------+
| 3. อาคารโรงงาน สุทธิ         | เป็นเจ้าของ    | 627.73     | ไ          |
|                            |              |            | ม่มีภาระผูกพัน |
+----------------------------+--------------+------------+------------+
| 4. เครื่องจักร และอุปกรณ์ สุทธิ   | เป็นเจ้าของ    | 3,940.97   | ไ          |
|                            |              |            | ม่มีภาระผูกพัน |
+----------------------------+--------------+------------+------------+

สินทรัพย์ทั้งหมด ตั้งอยู่ที่เลขที่ 29/3 ถนนบางพูน-รังสิต ตำบลบ้านกลาง อำเภอเมือง
จังหวัดปทุมธานี และมีที่ดิน จำนวน 12 ไร่ 100 ตารางวา ตั้งอยู่ที่ นิคมอุตสาหกรรมนวนคร เขต
3 ตำบลคลองหนึ่ง อำเภอคลองหลวง จังหวัดปทุมธานี (มูลค่าที่ดิน
ได้รวมอยู่ในรายการสินทรัพย์ประเภทที่ดินแล้ว)

4.2 นโยบายการลงทุนในบริษัทย่อยและบริษัทร่วม

ณ วันที่ 31 มีนาคม 2557 บริษัทมีเงินลงทุนในบริษัทร่วม ในธุรกิจอุปกรณ์ส่องสว่างยานยนต์
มูลค่ารวม 601.56 ล้านบาท คิดเป็นร้อยละ 5.12 ของสินทรัพย์รวม ในระยะ 3 ปีข้างหน้า
บริษัทมีนโยบายเพิ่มการลงทุนในกลุ่มธุรกิจนี้ แต่คาดว่าเมื่อรวมกับที่มีอยู่เดิมแล้ว จะไม่เกิน 10%
ของสินทรัพย์รวม

5. ข้อพิพาททางกฎหมาย

-ไม่มี

6. ข้อมูลทั่วไปและข้อมูลสำคัญอื่น

6.1 ข้อมูลทั่วไป

(1) ข้อมูลบริษัท บริษัท ไทยสแตนเลย์การไฟฟ้า จำกัด (มหาชน) ทะเบียนเลขที่
0107536000765

  ที่ตั้งสำนักงาน 29/3 หมู่ 1 ถนนบางพูน-รังสิต ตำบลบ้านกลาง อำเภอเมือง จังหวัดปทุมธานี
  12000

โทรศัพท์ 02-581-5462-3 โทรสาร 02-581-5397 , website www.thaistanley.com

ทุนชำระแล้ว 383,125,000.- บาท (สามร้อยแปดสิบสามล้านหนึ่งแสนสองหมื่นห้าพันบาทถ้วน)

เป็นหุ้นสามัญที่ออกจำหน่ายแล้ว 76,625,000 หุ้น มูลค่าที่ตราไว้ หุ้นละ 5.-

(2) นิติบุคคลที่บริษัทถือหุ้นตั้งแต่ร้อยละ 10 ขึ้นไป

+----+---------------------------------+-----------+---------+-------+
| ล  | ชื่อ/ที่อยู่/ประเภทธุรกิจ               | ท         | จำน     | สัดส   |
| ำด |                                 | ุนจดทะเบียน | วนที่ลงทุน | ่วนการ |
| ับที่ |                                 |           |         |       |
|    |                                 | (ล้านบาท)  | ห       | ลงทุน  |
|    |                                 |           | รือหุ้นที่ถือ | (%)m  |
+----+---------------------------------+-----------+---------+-------+
| 1  | บริษัท ลาวสแตนเลย์ จำกัด            | USD       | USD     | 50    |
|    |                                 | 500,000   | 250,000 |       |
|    | หลัก 7 ถนนหลวงพระบาง เวียงจันทน์    |           |         |       |
|    |                                 |           |         |       |
|    | สาธารณรัฐประชาธิปไตยประชาชนลาว    |           |         |       |
|    |                                 |           |         |       |
|    | ผลิตและจำหน่ายหลอดไฟ              |           |         |       |
|    | และอุปกรณ์ส่องสว่างยานยนต์           |           |         |       |
|    |                                 |           |         |       |
|    | โทรศัพท์ 85621 222171-3 โทรสาร    |           |         |       |
|    | 85621 222174                    |           |         |       |
+----+---------------------------------+-----------+---------+-------+
| 2  | บริษัท เวียตนาม สแตนเลย์ อิเลคทริค    | USD       | USD     | 20    |
|    | จำกัด                            | 8,300,000 | 1,      |       |
|    |                                 |           | 660,000 |       |
|    | ฮานอย                           |           |         |       |
|    | ประเทศสาธารณรัฐสังคมนิยมเวียดนาม    |           |         |       |
|    |                                 |           |         |       |
|    | ผลิตและจำหน่ายอุปกรณ์ส่องสว่างยานยนต์  |           |         |       |
|    |                                 |           |         |       |
|    | โทรศัพท์ (844) – 8 53456 โทรสาร   |           |         |       |
|    | (844) – 8 531337                |           |         |       |
+----+---------------------------------+-----------+---------+-------+
| 3  | บริษัท ท๊อป ไฮเทค (ประเทศไทย) จำกัด | 35.9      | 5       | 13.93 |
|    |                                 |           | ล้านบาท  |       |
|    | สวนอุตสาหกรรม สหรัตนนคร           |           |         |       |
|    | จังหวัดพระนครศรีอยุธยา              |           | หุ้นสามัญ  |       |
|    |                                 |           |         |       |
|    | ผลิต ขาย ประกอบ ผลิตภัณฑ์พลาสติก ผลิต |           | 5,000   |       |
|    | ขาย                             |           | หุ้น      |       |
|    |                                 |           |         |       |
|    | และบำรุงรักษาแม่พิมพ์ชนิดงานประณีต     |           |         |       |
|    |                                 |           |         |       |
|    | โทรศัพท์ (035) 364-051 โทรสาร     |           |         |       |
|    | (035) 364-052                   |           |         |       |
+----+---------------------------------+-----------+---------+-------+
| 4  | บริษัท เอเชี่ยนสแตนเลย์อินเตอร์เนชั่นแนล | 400       | 60      | 15    |
|    | จำกัด                            |           | ล้านบาท  |       |
|    |                                 |           |         |       |
|    | 48/1 หมู่ที่ 1 ตำบลคูขวาง            |           | หุ้นสามัญ  |       |
|    | อำเภอลาดหลุมแก้ว จังหวัดปทุมธานี      |           |         |       |
|    |                                 |           | 600,000 |       |
|    | ผลิตและจำหน่ายหลอด LED (LIGHT     |           | หุ้น      |       |
|    | EMITTING DIODES)                |           |         |       |
|    |                                 |           |         |       |
|    | หลอดไฟขนาดเล็ก,                  |           |         |       |
|    | อุปกรณ์ทางอิเล็คทรอนิค และอุปกรณ์      |           |         |       |
|    |                                 |           |         |       |
|    | ไฟแฟลชในกล้องถ่ายรูป               |           |         |       |
|    |                                 |           |         |       |
|    | โทรศัพท์ 0-2599-1260 โทรสาร       |           |         |       |
|    | 0-2599-1263                     |           |         |       |
+----+---------------------------------+-----------+---------+-------+
| ล  | ชื่อ/ที่อยู่/ประเภทธุรกิจ               | ท         | จำน     | สัดส   |
| ำด |                                 | ุนจดทะเบียน | วนที่ลงทุน | ่วนการ |
| ับที่ |                                 |           |         |       |
|    |                                 | (ล้านบาท)  | ห       | ลงทุน  |
|    |                                 |           | รือหุ้นที่ถือ | (%)   |
+----+---------------------------------+-----------+---------+-------+
| 5  | บริษัท ซัมไฮเทคส์ จำกัด              | 104       | 27.19   | 16.35 |
|    |                                 |           | ล้านบาท  |       |
|    | นิคมอุตสาหกรรมนวนคร โครงการ 2     |           |         |       |
|    |                                 |           | หุ้นสามัญ  |       |
|    | 60/63 ตำบลคลองหนึ่ง อำเภอคลองหลวง |           |         |       |
|    | จังหวัดปทุมธานี                     |           | 170,040 |       |
|    |                                 |           | หุ้น      |       |
|    | ผลิตและส่งออกอะไหล่รถยนต์,          |           |         |       |
|    | รถจักรยานยนต์,                    |           |         |       |
|    |                                 |           |         |       |
|    | อะไหล่เค                         |           |         |       |
|    | รื่องไฟฟ้าและผลิตภัณฑ์ประเภทชุบโลหะต่าง |           |         |       |
|    | ๆ                               |           |         |       |
|    |                                 |           |         |       |
|    | โทรศัพท์ 0-2529-0928 โทรสาร       |           |         |       |
|    | 0-529-0931                      |           |         |       |
+----+---------------------------------+-----------+---------+-------+
| 6  | บริษัท ศิริวิทย์สแตนเลย์ จำกัด          | 40        | 6       | 15    |
|    |                                 |           | ล้านบาท  |       |
|    | 182 หมู่ 6 ตำบลโคกกรวด อำเภอเมือง  |           |         |       |
|    | นครราชสีมา                       |           | (       |       |
|    |                                 |           | ชำระแล้ว |       |
|    | ผลิตและประกอบชิ้นส่วน               |           |         |       |
|    | อุปกรณ์ยานยนต์และอุปกรณ์อิเลคทรอนิคต่าง |           | 3       |       |
|    | ๆ                               |           | ล้านบาท) |       |
|    |                                 |           |         |       |
|    | โทรศัพท์ (044) 291-411-3 โทรสาร   |           | หุ้นสามัญ  |       |
|    | (044) 291-414                   |           |         |       |
|    |                                 |           | 600,000 |       |
|    |                                 |           | หุ้น      |       |
+----+---------------------------------+-----------+---------+-------+
| 7  | บริษัท พีที อินโดนีเซีย สแตนเลย์        | USD       | USD     | 10    |
|    | อิเลคทริค                         | 7,500,000 | 750,000 |       |
|    |                                 |           |         |       |
|    | จาการ์ตา ประเทศอินโดนีเซีย          |           |         |       |
|    |                                 |           |         |       |
|    | ผลิตและจำหน่ายรถจักรยานยนต์         |           |         |       |
|    |                                 |           |         |       |
|    | และโคมไฟ (Lamp), แม่พิมพ์,         |           |         |       |
|    | ที่ใช้ในรถยนต์                      |           |         |       |
|    |                                 |           |         |       |
|    | โทรศัพท์ (021) 59404510 โทรสาร    |           |         |       |
|    | (021) 59404506                  |           |         |       |
+----+---------------------------------+-----------+---------+-------+

(3.) บุคคลอ้างอิงอื่น ๆ

+---------------+------------------------------------------------------+
| นาย           | บริษัท ศูนย์รับฝากหลักทรัพย์ (ประเทศไทย) จำกัด                |
| ทะเบียนหลักทรัพย์ |                                                      |
|               | ชั้น 7 อาคารตลาดหลักทรัพย์แห่งประเทศไทย                    |
|               |                                                      |
|               | 62 ถนนรัชดาภิเษก เขตคลองเตย กรุงเทพ 10110               |
|               |                                                      |
|               | โทรศัพท์ 0-2229-2800 โทรสาร 0-2359-1259                |
+---------------+------------------------------------------------------+
| ผู้สอบบัญชี       | นางอุณากร พฤฒิธาดา ผู้สอบบัญชีรับอนุญาต เลขทะเบียนที่ 3257      |
|               |                                                      |
|               | บริษัท ไพร้ซวอเตอร์เฮาส์คูเปอร์ส เอบีเอเอส จำกัด              |
|               |                                                      |
|               | อาคารบางกอกซิตี้ทาวเวอร์ ชั้น 15 179 / 74-80 ถนนสาธรใต้     |
|               | กรุงเทพ 10120                                         |
|               |                                                      |
|               | โทรศัพท์ 0-2286-9999 โทรสาร 0-2286-5050                |
+---------------+------------------------------------------------------+
| ที่ป            | ALLEN & OVERY                                        |
| รึกษาทางกฎหมาย |                                                      |
|               | 130-132 อาคารสินธร 3 ชั้น 22 ถนนวิทยุ แขวงลุมพินี เขตปทุมวัน   |
|               | กรุงเทพ 10330                                         |
|               |                                                      |
|               | โทรศัพท์ 0-2263-7600 โทรสาร 0-2263-7699                |
+---------------+------------------------------------------------------+

6.2 ข้อมูลสำคัญอื่น ๆ

- ไม่มี